जानकारहरुका अनुसार डा.देवकोटा न्यूरो सर्जरी पढेर फर्किदाँ नेपालमा एक जनामात्रै न्यूरो सर्जन थिए। तर ती चिकित्सक व्यक्तिगत कारणले सेवा दिन सकिरहेका थिएनन्। नेपाल फर्किएपछि मोर्डन र डेडिकेटेड न्यूरो सर्जरीको सुरुवात नेपालमा उनलै गरेका थिए। ‘माइक्रोस्कोप प्रयोग गरेर गरिने न्यूरो सर्जरी उहाँले नै सुरु गर्नु भएको हो, जसले गर्दा यो विशिष्ठ विधामा सफलता दर ह्वतै बढ्यो,’ विष्ठ सम्झिन्छन्, ‘वीरामीको ज्यान बचाउँन जे पनि गर्न तयार हुने र जति पनि खड्नसक्ने उहाँजस्तो निकै थोरै मान्छे हुन्छन्,’ मन्त्री हुँदा पनि मन्त्रालयको काम सकेर मध्यरातसम्म पनि वीरमा शल्यक्रिया सिध्याएर मात्रै घर जाने गरेको सहकर्मीहरु सम्झिन्छन्।
